b'\n_START_ARTICLE_\nJonas Vielopolskis\n_START_SECTION_\nBiografija\n_START_PARAGRAPH_\nLenkijos magnat\xc5\xb3 Vielopolski\xc5\xb3 gimin\xc4\x97s atstovas, herbo \xe2\x80\x9eStarykon\xe2\x80\x9c savininkas. Krokuvos vaivados Jano Vielopolskio (apie 1605\xe2\x80\x931668) ir Sofijos Kachanovskos vienintelis s\xc5\xabnus._NEWLINE_Grafas Jonas Vielopolskis buvo Kar\xc5\xabnos did\xc5\xbeiuoju stalininku nuo 1664 met\xc5\xb3, po to Krokuvos generaliniu seni\xc5\xabnu (1667). 1669 metais buvo i\xc5\xa1rinktas pasiuntiniu (deputatu) nuo Krokuvos vaivadijos \xc4\xaf elekcin\xc4\xaf seim\xc4\x85, kur palaik\xc4\x97 Mykolo Kaributo Vi\xc5\xa1nioveckio kandidat\xc5\xabr\xc4\x85 \xc4\xaf Lenkijos karaliaus sost\xc4\x85._NEWLINE_1672 metais tapo Veli\xc4\x8dkovo ir Bochnios administratoriumi. 1674 metais buvo i\xc5\xa1rinktas pasiuntiniu nuo Krokuvos vaivadijos \xc4\xaf elekcin\xc4\xaf seim\xc4\x85, kur palaik\xc4\x97 Jono Sobieskio kandidat\xc5\xabr\xc4\x85 \xc4\xaf Lenkijos karaliaus sost\xc4\x85. 1677 metais gavo Kar\xc5\xabnos pakanclerio pareigyb\xc4\x99, o 1678 metais tapo Kar\xc5\xabnos did\xc5\xbeiuoju kancleriu. Buvo taip pat Be\xc4\x8do, Bochnios, Dolino ir Novotaro seni\xc5\xabnu._NEWLINE_Grafas Jonas Vielopolskis, Kobiliankos valdytojas, 1680\xe2\x80\x931681 metais vadovavo Lenkijos pasiuntinybei \xc4\xaf Rom\xc4\x85, kur buvo priimtas \xc4\xaf audiencij\xc4\x85 popie\xc5\xbeiaus Inocento XI._NEWLINE_Buvo palaidotas \xc5\xa0vento Kazimiero ba\xc5\xbeny\xc4\x8dios r\xc5\xabsyje, Krokuvoje.'